
Republika Hrvatska
Trgovački sud u Splitu
Split, Sukoišanska 6


Poslovni broj: 4. St-882/2018-2


U IME REPUBLIKE HRVATSKE 

R J E Š E N J E

Trgovački sud u Splitu, po sucu Katarini Mikulić, povodom prijedloga predlagatelja Financijske agencije, Regionalni centar Split, Podružnica Split, Mažuranićevo šetalište 24b, OIB: 85821130368 za otvaranje stečajnog postupka nad dužnikom CONTRADO d.o.o., Ulica fra. Rajmunda Rudeža 1, Imotski, OIB: 97115715917, 4. prosinca 2018.    
	
r i j e š i o   j e

Odbacuje se zahtjev predlagatelja za otvaranjem stečajnog postupka nad dužnikom CONTRADO d.o.o., Ulica fra. Rajmunda Rudeža 1, Imotski, OIB: 97115715917.

Obrazloženje


Predlagatelj je 30. studenog 2018. podnio zahtjev za otvaranjem stečajnog postupka nad dužnikom CONTRADO d.o.o., Ulica fra. Rajmunda Rudeža 1, Imotski, OIB: 97115715917.

Temeljem odredbe članka 5. stavak 1. i 2. Stečajnog zakona ("Narodne novine" broj 71/15 I 104/17, u daljnjem tekstu: SZ) stečajni postupak se može otvoriti ako sud utvrdi postojanje stečajnog razloga, a stečajni razlozi su nesposobnost za plaćanje i prezaduženost.

Provjerom kroz aplikaciju e-Spis ovog suda utvrđeno je da je već ranije dužnik CONTRADO d.o.o., Ulica fra. Rajmunda Rudeža 1, Imotski, OIB: 97115715917 podnio ovom sudu prijedlog za otvaranja predstečajnog postupka, te je taj prijedlog zaveden pod poslovnim brojem 1.St-761/2018, te je postupak povodom tog prijedloga u tijeku.

Prema odredbama članka 15. stavak 2. SZ, propisano je, ako je pokrenut predstečajni postupak, do njegova završetka nije dopušteno pokretanje stečajnoga postupka.

Slijedom navedenog, ovaj sud je odlučio kao u izreci rješenja, temeljem odredbe članka 15. stavak 2. SZ. 

U Splitu, 4. prosinca 2018. 

				
	Sudac



	Katarina Mikulić,v.r.
za točnost otpravka-ovlašteni službenik
Ivana Hajder 


Pouka o pravnom lijeku: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 

